CELEX: 32007R1399
Language: el
Date: 2007-11-28 00:00:00
Title: Κανονισμός (ΕΚ) αριθ. 1399/2007 της Επιτροπής, της 28ης Νοεμβρίου 2007 , σχετικά με το άνοιγμα και τον τρόπο διαχείρισης αυτόνομης και προσωρινής εισαγωγικής δασμολογικής ποσόστωσης για λουκάνικα και ορισμένα προϊόντα κρέατος καταγωγής Ελβετίας

29.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 311/7
            
         
      ΚΑΝΟΝΙΣΜΌΣ (ΕΚ) αριθ. 1399/2007 ΤΗΣ ΕΠΙΤΡΟΠΉΣ
   
   της 28ης Νοεμβρίου 2007
   σχετικά με το άνοιγμα και τον τρόπο διαχείρισης αυτόνομης και προσωρινής εισαγωγικής δασμολογικής ποσόστωσης για λουκάνικα και ορισμένα προϊόντα κρέατος καταγωγής Ελβετίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), και ιδίως το άρθρο 11 παράγραφος 1 αυτού,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1355/2007 του Συμβουλίου (2) προβλέπει το άνοιγμα αυτόνομης και προσωρινής κοινοτικής ποσόστωσης για την εισαγωγή 1 900 τόνων λουκάνικων και ορισμένων προϊόντων κρέατος καταγωγής Ελβετίας.
            
         
               (2)
            
            
               Μέχρι να αρχίσει να ισχύει η προσαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων (3) η οποία εγκρίθηκε με την απόφαση 2002/309/ΕΚ, Ευρατόμ του Συμβουλίου και της Επιτροπής (4) (στο εξής «η συμφωνία») κρίνεται σκόπιμο το άνοιγμα μιας αυτόνομης και προσωρινής δασμολογικής ποσόστωσης από την 1η Ιανουαρίου 2008 μέχρι τις 31 Δεκεμβρίου 2009.
            
         
               (3)
            
            
               Επιλέξιμα γι’ αυτή τη δασμολογική ποσόστωση είναι τα προϊόντα καταγωγής Ελβετίας σύμφωνα με τους κανόνες που προβλέπονται στο άρθρο 4 της συμφωνίας.
            
         
               (4)
            
            
               Η διαχείριση της δασμολογικής ποσόστωσης θα γίνεται βάσει αδειών εισαγωγής. Προς το σκοπό αυτό θα πρέπει να καθοριστούν λεπτομερείς κανόνες σχετικά με την υποβολή αιτήσεων για τη χορήγηση αδειών εισαγωγής καθώς και για τις πληροφορίες οι οποίες θα πρέπει να αναγράφονται σε αυτές τις αιτήσεις και στις άδειες εισαγωγής.
            
         
               (5)
            
            
               Ισχύει o κανονισμός (ΕΚ) αριθ. 1291/2000 της Επιτροπής, της 9ης Ιουνίου 2000, που προβλέπει τους λεπτομερείς κανόνες εφαρμογής του καθεστώτος των αδειών εισαγωγής, εξαγωγής και προκαθορισμού για τα γεωργικά προϊόντα (5) και ο κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, που προβλέπει τους κανόνες διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με το σύστημα των αδειών εισαγωγής (6), εκτός διαφορετικής πρόβλεψης του παρόντος κανονισμού.
            
         
               (6)
            
            
               Για λόγους διασφάλισης της κανονικότητας των εισαγωγών καθορίζονται τέσσερις υποπερίοδοι εισαγωγής των ποσοτήτων των προϊόντων που καλύπτονται από την εισαγωγική δασμολογική ποσόστωση εντός της περιόδου που αρχίζει την 1η Ιανουαρίου και λήγει στις 31 Δεκεμβρίου. Ο κανονισμός (ΕΚ) αριθ. 1301/2006 πάντως προβλέπει ότι η ισχύς των αδειών λήγει την ίδια ημέρα που λήγει η περίοδος της εισαγωγικής δασμολογικής ποσόστωσης.
            
         
               (7)
            
            
               Προς το συμφέρον των οικονομικών φορέων πρέπει να προβλέπεται ότι η Επιτροπή θα επιτρέπει την εισαγωγή, κατά την επόμενη υποπερίοδο, των ποσοτήτων που δεν ζητήθηκε να εισαχθούν κατά τη διάρκεια κάποιας υποπεριόδου.
            
         
               (8)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης χοιρινού κρέατος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ανοίγεται εισαγωγική δασμολογική ποσόστωση για λουκάνικα και για ορισμένα προϊόντα κρέατος όπως προβλέπεται στον κανονισμό (ΕΚ) αριθ. 1355/2007 του Συμβουλίου.
   Η εισαγωγική δασμολογική ποσόστωση ανοίγει κάθε χρόνο και ισχύει από την 1η Ιανουαρίου μέχρι τις 31 Δεκεμβρίου. Στη συγκεκριμένη περίπτωση πρόκειται για αυτόνομο και προσωρινό μέτρο το οποίο θα ισχύει από την 1η Ιανουαρίου 2008 μέχρι τις 31 Δεκεμβρίου 2009.
   Ο αύξων αριθμός της ποσόστωσης είναι 09.4180.
   2.   Η συνολική ετήσια ποσότητα των εμπορευμάτων που εμπίπτουν στο καθεστώς το οποίο προβλέπεται στην παράγραφο 1, το ύψος του τελωνειακού δασμού και οι κωδικοί ΣΟ αναγράφονται στο παράρτημα I.
   Άρθρο 2
   Ισχύουν οι κανονισμοί (ΕΚ) αριθ. 1291/2000 και (ΕΚ) αριθ. 1301/2006, εκτός αν υπάρχει διαφορετική πρόβλεψη στον παρόντα κανονισμό.
   Άρθρο 3
   Η ετήσια ποσότητα για κάθε περίοδο εισαγωγικής δασμολογικής ποσόστωσης κατανέμεται σε τέσσερις υποπεριόδους ως εξής:
   
               α)
            
            
               25 % από την 1η Ιανουαρίου έως τις 31 Μαρτίου·
            
         
               β)
            
            
               25 % από την 1η Απριλίου έως τις 30 Ιουνίου·
            
         
               γ)
            
            
               25 % από την 1η Ιουλίου ως τις 30 Σεπτεμβρίου·
            
         
               δ)
            
            
               25 % από την 1η Οκτωβρίου έως τις 31 Δεκεμβρίου.
            
         Άρθρο 4
   1.   Σύμφωνα με το άρθρο 5 του κανονισμού (ΕΚ) αριθ. 1301/2006 όσοι υποβάλουν αίτηση για άδεια εισαγωγής θα πρέπει, όταν υποβάλουν την πρώτη αίτησή τους για μια συγκεκριμένη ετήσια περίοδο, να υποβάλουν επίσης πιστοποιητικά ότι εισήγαγαν ή ότι εξήγαγαν, κατά τη διάρκεια κάθε μιας από τις δύο περιόδους που προβλέπονται από αυτό το άρθρο, τουλάχιστον 25 τόνους από τα προϊόντα που προβλέπονται από το άρθρο 1 του κανονισμού (ΕΟΚ) αριθ. 2759/75.
   2.   Οι αιτήσεις για άδεια εισαγωγής πρέπει να περιλαμβάνουν τον αύξοντα αριθμό και μπορούν να αφορούν διάφορα προϊόντα που καλύπτονται από διάφορους κωδικούς ΣΟ και κατάγονται από την Ελβετία. Στις περιπτώσεις αυτές όλοι οι κωδικοί ΣΟ πρέπει να αναγράφονται στη θέση 16 και η περιγραφή τους στη θέση 15.
   Η αίτηση για άδεια εισαγωγής αφορά τουλάχιστον 1 τόνο προϊόντος και δεν υπερβαίνει το 20 % της διαθέσιμης ποσότητας για κάθε υποπερίοδο εισαγωγικής δασμολογικής ποσόστωσης.
   3.   Οι άδειες εισαγωγής καθιστούν υποχρεωτική την εισαγωγή από τη συγκεκριμένη χώρα.
   4.   Οι αιτήσεις για άδεια εισαγωγής και οι άδειες εισαγωγής περιέχουν τις ακόλουθες ενδείξεις:
   
               α)
            
            
               στη θέση 8 αναγράφεται η χώρα καταγωγής και η ένδειξη «ναι» σημειώνεται με ένα σταυρό·
            
         
               β)
            
            
               στη θέση 20 αναγράφεται μια από τις ενδείξεις που περιλαμβάνονται στο μέρος Α του παραρτήματος ΙΙ.
            
         5.   Στη θέση 24 της άδειας εισαγωγής αναγράφεται μια από τις ενδείξεις που περιλαμβάνονται στο μέρος Β του παραρτήματος ΙΙ.
   Άρθρο 5
   1.   Οι αιτήσεις άδειας εισαγωγής υποβάλλονται κατά τις πρώτες επτά ημέρες του μήνα που προηγείται κάθε υποπεριόδου.
   2.   Μαζί με την αίτηση για άδεια εισαγωγής καταβάλλεται εγγύηση ύψους 20 ευρώ ανά 100 χιλιόγραμμα προϊόντος.
   3.   Τα κράτη μέλη κοινοποιούν στην Επιτροπή, το αργότερο έως την τρίτη εργάσιμη μέρα μετά το τέλος της περιόδου υποβολής των αιτήσεων, το σύνολο των ζητηθεισών ποσοτήτων σε χιλιόγραμμα.
   4.   Οι άδειες εισαγωγής εκδίδονται από την έβδομη εργάσιμη ημέρα και το αργότερο την ενδέκατη εργάσιμη ημέρα μετά το τέλος της περιόδου κοινοποίησης που προβλέπεται στην παράγραφο 3.
   5.   Η Επιτροπή, εάν χρειαστεί, ζητεί να προστεθούν αυτομάτως οι μη ζητηθείσες ποσότητες στην ποσότητα που έχει καθοριστεί για την επόμενη υποπερίοδο.
   Άρθρο 6
   1.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006 τα κράτη μέλη κοινοποιούν στην Επιτροπή, πριν το τέλος του πρώτου μήνα κάθε υποπεριόδου, τις συνολικές ποσότητες σε χιλιόγραμμα που αφορούν οι άδειες εισαγωγής οι οποίες εκδίδονται σύμφωνα με το άρθρο 11 παράγραφος 1 στοιχείο β) του εν λόγω κανονισμού.
   2.   Τα κράτη μέλη κοινοποιούν στην Επιτροπή, πριν από το τέλος του τέταρτου μήνα που έπεται κάθε ετήσιας περιόδου, τις ποσότητες σε χιλιόγραμμα που ετέθησαν σε ελεύθερη κυκλοφορία βάσει του παρόντος κανονισμού κατά την εν λόγω περίοδο.
   3.   Κατά παρέκκλιση του άρθρου 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006 τα κράτη μέλη κοινοποιούν στην Επιτροπή, την πρώτη φορά επ’ ευκαιρία της κοινοποίησης των ζητηθεισών ποσοτήτων για την πρώτη υποπερίοδο και την δεύτερη φορά πριν από το τέλος του τέταρτου μηνός που έπεται κάθε νέας ετήσιας περιόδου, τις μη χρησιμοποιηθείσες ποσότητες σε χιλιόγραμμα, όπως προβλέπεται στο άρθρο 11 παράγραφος 1 στοιχείο γ του εν λόγω κανονισμού.
   Άρθρο 7
   1.   Κατά παρέκκλιση του άρθρου 23 του κανονισμού (ΕΚ) αριθ. 1291/2000 οι άδειες εισαγωγής ισχύουν για περίοδο 150 ημερών από την πρώτη ημέρα της υποπεριόδου για την οποία εκδόθηκαν.
   2.   Κατά παρέκκλιση του άρθρου 9 παράγραφος 1 του κανονισμού (ΕΚ) αριθ. 1291/2000 τα δικαιώματα που απορρέουν από τις άδειες εισαγωγής μπορούν να μεταβιβασθούν μόνο σε εκδοχείς που πληρούν τα κριτήρια επιλεξιμότητας που προβλέπονται στο άρθρο 5 του κανονισμού (ΕΚ) αριθ. 1301/2006 και στο άρθρο 4 του παρόντος κανονισμού.
   Άρθρο 8
   Οι κανόνες καταγωγής που ισχύουν για τα προϊόντα τα οποία αναγράφονται στο παράρτημα I είναι αυτοί που προβλέπονται από το άρθρο 4 της συμφωνίας.
   Άρθρο 9
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 282 της 1.11.1975, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).
   
      (2)  ΕΕ L 304 της 22.11.2007, σ. 3.
   
      (3)  ΕΕ L 114 της 30.4.2002, σ. 132. Συμφωνία όπως τροποποιήθηκε τελευταία με την απόφαση αριθ. 1/2007 της μεικτής επιτροπής γεωργίας (ΕΕ L 173 της 3.7.2007, σ. 31).
   
      (4)  ΕΕ L 114 της 30.4.2002, σ. 1.
   
      (5)  ΕΕ L 152 της 24.6.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2006 (ΕΕ L 365 της 21.12.2006, σ. 52).
   
      (6)  ΕΕ L 238 της 1.9.2006, σ. 13. Κανονισμός όπως τροποποιήθηκε τελευταία με τον κανονισμό (ΕΚ) αριθ. 289/2007 (ΕΕ L 78 της 17.3.2007, σ. 17).
   
      ΠΑΡΑΡΤΗΜΑ I
      Προϊόντα τα οποία προβλέπονται από το άρθρο 1 παράγραφος 2:
      
                  Αύξων αριθμός
               
               
                  Κωδικός ΣΟ
               
               
                  Περιγραφή του προϊόντος
               
               
                  Εφαρμοστέος δασμός
                  (ευρώ/τόνο)
               
               
                  Συνολική ποσότητα του προϊόντος σε τόνους
                  (καθαρό βάρος)
               
            
                  09.4180
               
               
                  ex 0210 19 50
               
               
                  Χοιρομέρια (ζαμπόν), σε άλμη, χωρίς κόκαλα, σε κύστη ή σε τεχνητό έντερο
               
               
                  0
               
               
                  1 900
               
            
                  ex 0210 19 81
               
               
                  Καπνιστό κομμάτι μπριζόλας χωρίς κόκαλο
               
            
                  ex 1601 00
               
               
                  Λουκάνικα και σαλάμια καθώς και παρόμοια προϊόντα κρέατος παραπροϊόντα σφάγιου ή αίματος, παρασκευάσματα διατροφής βάσει αυτών των προϊόντων από ζώα που εμπίπτουν στις κλάσεις 0101 έως 0104 εκτός από τους αγριόχοιρους
               
            
                  ex 0210 19 81
                  ex 1602 49 19
               
               
                  Λαιμός χοιρινού, αποξηραμένος στον αέρα καρυκευμένος ή μη, ολόκληρος, σε κομμάτια ή σε λεπτές φέτες
               
            
   
      ΠΑΡΑΡΤΗΜΑ II
      
                  A.
               
               
                  Ενδείξεις που προβλέπονται στο άρθρο 4 παράγραφος 4 στοιχείο β):
                  
                              στα βουλγαρικά
                           
                           
                              :
                           
                           
                              Peглмент (EO) № 1399/2007
                           
                        
                              στα ισπανικά
                           
                           
                              :
                           
                           
                              Reglamento (CE) no 1399/2007
                           
                        
                              στα τσέχικα
                           
                           
                              :
                           
                           
                              Nařízení (ES) č. 1399/2007
                           
                        
                              στα δανικά
                           
                           
                              :
                           
                           
                              Forordning (EF) nr. 1399/2007
                           
                        
                              στα γερμανικά
                           
                           
                              :
                           
                           
                              Verordnung (EG) Nr. 1399/2007
                           
                        
                              στα εσθονικά
                           
                           
                              :
                           
                           
                              Määrus (EÜ) nr 1399/2007
                           
                        
                              στα ελληνικά
                           
                           
                              :
                           
                           
                              Κανονισμός (ΕΚ) αριθ. 1399/2007
                           
                        
                              στα αγγλικά
                           
                           
                              :
                           
                           
                              Regulation (EC) No 1399/2007
                           
                        
                              στα γαλλικά
                           
                           
                              :
                           
                           
                              Règlement (CE) no 1399/2007
                           
                        
                              στα ιταλικά
                           
                           
                              :
                           
                           
                              Regolamento (CE) n. 1399/2007
                           
                        
                              στα λεττονικά
                           
                           
                              :
                           
                           
                              Regula (ΕΚ) Nr. 1399/2007
                           
                        
                              στα λιθουανικά
                           
                           
                              :
                           
                           
                              Reglamentas (EB) Nr. 1399/2007
                           
                        
                              στα ουγγρικά
                           
                           
                              :
                           
                           
                              1399/2007/ΕΚ rendelet
                           
                        
                              στα μαλτέζικα
                           
                           
                              :
                           
                           
                              Regolament (KE) Nru 1399/2007
                           
                        
                              στα ολλανδικά
                           
                           
                              :
                           
                           
                              Verordening (EG) nr. 1399/2007
                           
                        
                              στα πολωνικά
                           
                           
                              :
                           
                           
                              Rozporządzenie (WE) nr 1399/2007
                           
                        
                              στα πορτογαλικά
                           
                           
                              :
                           
                           
                              Regulamento (CE) n.o 1399/2007
                           
                        
                              στα ρουμάνικα
                           
                           
                              :
                           
                           
                              Regulamentul (CE) nr 1399/2007
                           
                        
                              στα σλοβάκικα
                           
                           
                              :
                           
                           
                              Nariadenie (ES) č. 1399/2007
                           
                        
                              στα σλοβένικα
                           
                           
                              :
                           
                           
                              Uredba (ES) št. 1399/2007
                           
                        
                              στα φινλανδικά
                           
                           
                              :
                           
                           
                              Asetus (EY) N:o 1399/2007
                           
                        
                              στα σουηδικά
                           
                           
                              :
                           
                           
                              Förordning (EG) nr 1399/2007
                           
                        
            
                  B.
               
               
                  Ενδείξεις που προβλέπονται στο άρθρο 4 παράγραφος 5:
                  
                              στα βουλγαρικά
                           
                           
                              :
                           
                           
                              Мита по ОМТ, намалени съгласно Регламент (ЕО) № 1399/2007
                           
                        
                              στα ισπανικά
                           
                           
                              :
                           
                           
                              Reducción de los derechos del AAC en virtud del Reglamento (CE) no 1399/2007
                           
                        
                              στα τσέχικα
                           
                           
                              :
                           
                           
                              SCS cla snížená podle nařízení (ES) č. 1399/2007
                           
                        
                              στα δανικά
                           
                           
                              :
                           
                           
                              FTT-toldsats nedsat i henhold til forordning (EF) nr. 1399/2007
                           
                        
                              στα γερμανικά
                           
                           
                              :
                           
                           
                              Ermäßigung des Zollsatzes nach dem GZT gemäß der Verordnung (EG) Nr. 1399/2007
                           
                        
                              στα εσθονικά
                           
                           
                              :
                           
                           
                              Ühise tollitariifistiku tollimakse vähendatakse vastavalt määrusele (EÜ) nr 1399/2007
                           
                        
                              στα ελληνικά
                           
                           
                              :
                           
                           
                              Μειωμένος δασμός του Κοινού Δασμολογίου, όπως προβλέπει ο κανονισμός (ΕΚ) αριθ. 1399/2007
                           
                        
                              στα αγγλικά
                           
                           
                              :
                           
                           
                              CCT duties reduced as provided for in Regulation (EC) No 1399/2007
                           
                        
                              στα γαλλικά
                           
                           
                              :
                           
                           
                              Droits du TDC réduits conformément au règlement (CE) no 1399/2007
                           
                        
                              στα ιταλικά
                           
                           
                              :
                           
                           
                              Dazi TDC ridotti secondo quanto previsto dal Regolamento (CE) n. 1399/2007
                           
                        
                              στα λεττονικά
                           
                           
                              :
                           
                           
                              KMT nodoklis samazināts, kā noteikts Regulā (ΕΚ) Nr. 1399/2007
                           
                        
                              στα λιθουανικά
                           
                           
                              :
                           
                           
                              BMT muitai sumažinti, kaip numatyta Reglamente (EB) Nr. 1399/2007
                           
                        
                              στα ουγγρικά
                           
                           
                              :
                           
                           
                              a közös vámtarifában meghatározott vámtételek csökkentése az 1399/2007/ΕΚ rendeletnek megfelelően
                           
                        
                              στα μαλτέζικα
                           
                           
                              :
                           
                           
                              Dazji TDK imnaqqsa kif previst fir-Regolament (KE) Nru. 1399/2007
                           
                        
                              στα ολλανδικά
                           
                           
                              :
                           
                           
                              invoer met verlaagd GDT-douanerecht overeenkomstig Verordening (EG) nr. 1399/2007
                           
                        
                              στα πολωνικά
                           
                           
                              :
                           
                           
                              Cła pobierane na podstawie WTC obniżone jak przewidziano w rozporządzeniu (WE) nr 1399/2007
                           
                        
                              στα πορτογαλικά
                           
                           
                              :
                           
                           
                              Direitos PAC reduzidos em conformidade com o Regulamento (CE) n.o 1399/2007
                           
                        
                              στα ρουμάνικα
                           
                           
                              :
                           
                           
                              Drepturile TVC se reduc conform prevederilor Regulamentului (CE) nr. 1399/2007
                           
                        
                              στα σλοβάκικα
                           
                           
                              :
                           
                           
                              clo SCS znížené podľa ustanovení nariadenia (ES) č. 1399/2007
                           
                        
                              στα σλοβένικα
                           
                           
                              :
                           
                           
                              carine SCT, znižane, kakor določa Uredba (ES) št. 1399/2007
                           
                        
                              στα φινλανδικά
                           
                           
                              :
                           
                           
                              Yhteisen tullitariffin mukaiset tullit alennettu asetuksen (EY) N:o 1399/2007 mukaisesti
                           
                        
                              στα σουηδικά
                           
                           
                              :
                           
                           
                              Tullar enligt gemensamma tulltaxan skall nedsättas i enlighet med förordning (EG) nr 1399/2007